CELEX: 32019D0065
Language: hu
Date: 2019-01-14 00:00:00
Title: A Bizottság (EU) 2019/65 végrehajtási határozata (2019. január 14.) a 2003/467/EK határozat I. és II. mellékletének Spanyolország egyes régióinak hivatalosan tuberkulózismentes és hivatalosan brucellózismentes státusza, valamint a 93/52/EGK határozat II. mellékletének Spanyolország egyes régióinak hivatalosan brucellózismentes (B. melitensis) státusza tekintetében történő módosításáról (az értesítés a C(2019) 39. számú dokumentummal történt) (EGT-vonatkozású szöveg.)

16.1.2019   
               
               
                  HU
               
               
                  Az Európai Unió Hivatalos Lapja
               
               
                  L 13/8
               
            
         A BIZOTTSÁG (EU) 2019/65 VÉGREHAJTÁSI HATÁROZATA
         (2019. január 14.)
         a 2003/467/EK határozat I. és II. mellékletének Spanyolország egyes régióinak hivatalosan tuberkulózismentes és hivatalosan brucellózismentes státusza, valamint a 93/52/EGK határozat II. mellékletének Spanyolország egyes régióinak hivatalosan brucellózismentes (B. melitensis) státusza tekintetében történő módosításáról
         
            
               (az értesítés a C(2019) 39. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szarvasmarhafélék és a sertések Közösségen belüli kereskedelmét érintő állategészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. I. melléklete 4. pontjára és A. II. melléklete 7. pontjára,
         tekintettel a juh- és kecskefélék Közösségen belüli kereskedelmére irányadó állategészségügyi feltételekről szóló, 1991. január 28-i 91/68/EGK tanácsi irányelvre (2) és különösen annak A. melléklete 1. fejezetének II. szakaszára,
         mivel:
         
                     (1)
                  
                  
                     A 64/432/EGK irányelv szabályozza a szarvasmarhafélék Unión belüli kereskedelmét. Meghatározza, hogy milyen feltételekre van szükség ahhoz, hogy egy tagállamot vagy annak régióját a szarvasmarha-állomány tekintetében hivatalosan tuberkulózismentessé vagy brucellózismentessé lehessen nyilvánítani.
                  
               
                     (2)
                  
                  
                     A 2003/467/EK bizottsági határozat (3) 1. cikke úgy rendelkezik, hogy az I. melléklet 2. fejezetében felsorolt tagállami régiók szarvasmarha-állományát hivatalosan tuberkulózismentesnek nyilvánítják.
                  
               
                     (3)
                  
                  
                     Spanyolország dokumentációt nyújtott be a Bizottsághoz, amely igazolja, hogy Galícia Autonóm Közösség Pontevedra tartománya esetében teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan brucellózismentessé nyilvánítás kapcsán megkövetel.
                  
               
                     (4)
                  
                  
                     A Spanyolország által benyújtott dokumentáció értékelését követően Galícia Autonóm Közösség Pontevedra tartományát a szarvasmarha-állományok tekintetében hivatalosan tuberkulózismentesnek kell elismerni.
                  
               
                     (5)
                  
                  
                     A 2003/467/EK határozat I. mellékletét ezért ennek megfelelően módosítani kell.
                  
               
                     (6)
                  
                  
                     A 2003/467/EK bizottsági határozat 2. cikke úgy rendelkezik, A II. melléklet 2. fejezetében felsorolt tagállami régiók szarvasmarha-állományát hivatalosan brucellózismentesnek nyilvánítják.
                  
               
                     (7)
                  
                  
                     Spanyolország dokumentációt nyújtott be a Bizottsághoz, amely igazolja, hogy Madrid és Valencia autonóm közösségek, valamint Andalúzia Autonóm Közösség Almeria, Granada és Jaen tartománya esetében teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan brucellózistól mentessé nyilvánítás kapcsán megkövetel.
                  
               
                     (8)
                  
                  
                     A Spanyolország által benyújtott dokumentáció vizsgálata alapján indokolt a szarvasmarha-állományok tekintetében hivatalosan brucellózistól mentesnek elismerni Madrid és Valencia autonóm közösségeket, valamint Andalúzia Autonóm Közösség Almeria, Granada és Jaen tartományát.
                  
               
                     (9)
                  
                  
                     A 2003/467/EK határozat II. mellékletét ezért ennek megfelelően módosítani kell.
                  
               
                     (10)
                  
                  
                     A 91/68/EGK irányelv meghatározza a juh- és kecskefélék Unión belüli kereskedelmére irányadó állategészségügyi feltételeket. Az irányelv rögzíti, hogy milyen feltételekre van szükség ahhoz, hogy a tagállamokat vagy régióikat juh- és kecskeállományok tekintetében hivatalosan brucellózistól (B. melitensis) mentesnek lehessen nyilvánítani.
                  
               
                     (11)
                  
                  
                     A 93/52/EGK bizottsági határozat (4) úgy rendelkezik, hogy a II. mellékletében felsorolt tagállami régiókat a juh- és kecskeállományok tekintetében a 91/68/EGK irányelvnek megfelelően hivatalosan brucellózistól (B. melitensis) mentesnek kell elismerni.
                  
               
                     (12)
                  
                  
                     Spanyolország dokumentációt nyújtott be a Bizottsághoz, amely igazolja, hogy Madrid Autonóm Közösség, Andalúzia Autonóm Közösség Cadiz tartománya, valamint Kasztília-La Mancha autonóm közösség Ciudad Real tartománya esetében teljesülnek azok a feltételek, amelyeket a 91/68/EGK irányelv a juh- és kecskeállományok tekintetében a hivatalosan brucellózistól (B. melitensis) mentessé nyilvánítás kapcsán megkövetel.
                  
               
                     (13)
                  
                  
                     A Spanyolország által benyújtott dokumentáció vizsgálata alapján indokolt a juh- és kecskeállományok tekintetében hivatalosan brucellózistól (B. melitensis) mentesnek elismerni Madrid Autonóm Közösséget, Andalúzia Autonóm Közösség Cadiz tartományát, valamint Kasztília-La Mancha autonóm közösség Ciudad Real tartományát.
                  
               
                     (14)
                  
                  
                     A 93/52/EGK határozat II. mellékletét ezért ennek megfelelően módosítani kell.
                  
               
                     (15)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2003/467/EK határozat I. és II. melléklete e határozat I. mellékletének megfelelően módosul.
         
         
            2. cikk
            A 93/52/EGK határozat II. melléklete e határozat II. mellékletének megfelelően módosul.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. január 14-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 121., 1964.7.29., 1977/64. o.
         
         
            (2)  HL L 46., 1991.2.19., 19. o.
         
         
            (3)  A Bizottság 2003/467/EK határozata (2003. június 23.) egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és a szarvasmarhák enzootikus leukózisától mentes státusza megállapításáról (HL L 156., 2003.6.25., 74. o.).
         
            (4)  A Bizottság 93/52/EGK határozata (1992. december 21.) egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról (HL L 13., 1993.1.21., 14. o.).
      
      
         
            I. MELLÉKLET
            A 2003/467/EK határozat I. és II. melléklete a következőképpen módosul:
            
                        1.
                     
                     
                        Az I. melléklet 2. fejezetében a Spanyolországra vonatkozó bejegyzés helyébe a következő szöveg lép:
                        „Spanyolországban:
                        
                                    —
                                 
                                 
                                    Kanári-szigeteki Autonóm Közösség,
                                 
                              
                                    —
                                 
                                 
                                    Galicia Autonóm Közösség: Pontevedra tartomány.”
                                 
                              
                  
                        2.
                     
                     
                        A II. melléklet 2. fejezetében a Spanyolországra vonatkozó bejegyzés helyébe a következő szöveg lép:
                        „Spanyolországban:
                        
                                    —
                                 
                                 
                                    Andalúzia Autonóm Közösség: Almeria, Granada és Jaen tartományok,
                                 
                              
                                    —
                                 
                                 
                                    Asztúria Autonóm Közösség,
                                 
                              
                                    —
                                 
                                 
                                    Baleár-szigeteki Autonóm Közösség,
                                 
                              
                                    —
                                 
                                 
                                    Kanári-szigeteki Autonóm Közösség,
                                 
                              
                                    —
                                 
                                 
                                    Kasztília-La Mancha Autonóm Közösség,
                                 
                              
                                    —
                                 
                                 
                                    Kasztília és León Autonóm Közösség: Burgos, Soria, Valladolid és Zamora tartományok,
                                 
                              
                                    —
                                 
                                 
                                    Katalónia Autonóm Közösség,
                                 
                              
                                    —
                                 
                                 
                                    Galicia Autonóm Közösség,
                                 
                              
                                    —
                                 
                                 
                                    La Rioja Autonóm Közösség,
                                 
                              
                                    —
                                 
                                 
                                    Madrid Autonóm Közösség,
                                 
                              
                                    —
                                 
                                 
                                    Murcia Autonóm Közösség,
                                 
                              
                                    —
                                 
                                 
                                    Navarra Autonóm Közösség,
                                 
                              
                                    —
                                 
                                 
                                    Baszkföld Autonóm Közösség,
                                 
                              
                                    —
                                 
                                 
                                    Valencia Autonóm Közösség.”
                                 
                              
                  
      
      
         
            II. MELLÉKLET
            A 93/52/EGK határozat II. melléklete helyébe a következő szöveg lép:
            „Spanyolországban:
            
                        —
                     
                     
                        Aragónia Autonóm Közösség,
                     
                  
                        —
                     
                     
                        Andalúzia Autonóm Közösség Cadiz tartomány,
                     
                  
                        —
                     
                     
                        Asztúria Autonóm Közösség,
                     
                  
                        —
                     
                     
                        Baleár-szigeteki Autonóm Közösség,
                     
                  
                        —
                     
                     
                        Kanári-szigeteki Autonóm Közösség,
                     
                  
                        —
                     
                     
                        Kantábria Autonóm Közösség,
                     
                  
                        —
                     
                     
                        Kasztília-La Mancha Autonóm Közösség: Albacete, Ciudad Real, Cuenca és Guadalajara tartomány,
                     
                  
                        —
                     
                     
                        Kasztília és León Autonóm Közösség,
                     
                  
                        —
                     
                     
                        Katalónia Autonóm Közösség,
                     
                  
                        —
                     
                     
                        Extremadura Autonóm Közösség,
                     
                  
                        —
                     
                     
                        Galicia Autonóm Közösség,
                     
                  
                        —
                     
                     
                        La Rioja Autonóm Közösség,
                     
                  
                        —
                     
                     
                        Madrid Autonóm Közösség,
                     
                  
                        —
                     
                     
                        Navarra Autonóm Közösség,
                     
                  
                        —
                     
                     
                        Baszkföld Autonóm Közösség,
                     
                  
                        —
                     
                     
                        Valencia Autonóm Közösség.”